CELEX: 22014D0192
Language: el
Date: 2014-09-25 00:00:00
Title: Απόφαση της Μεικτής Επιτροπής του ΕΟΧ αριθ. 192/2014, της 25ης Σεπτεμβρίου 2014, για την τροποποίηση του παραρτήματος XI (Ηλεκτρονικές επικοινωνίες, οπτικοακουστικές υπηρεσίες και κοινωνία της πληροφορίας) και του πρωτοκόλλου 37 (που περιλαμβάνει τον κατάλογο ο οποίος προβλέπεται στο άρθρο 101) της συμφωνίας για τον ΕΟΧ [2015/1260]

30.7.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 202/44
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 192/2014
   της 25ης Σεπτεμβρίου 2014
   για την τροποποίηση του παραρτήματος XI (Ηλεκτρονικές επικοινωνίες, οπτικοακουστικές υπηρεσίες και κοινωνία της πληροφορίας) και του πρωτοκόλλου 37 (που περιλαμβάνει τον κατάλογο ο οποίος προβλέπεται στο άρθρο 101) της συμφωνίας για τον ΕΟΧ [2015/1260]
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής η «συμφωνία για τον ΕΟΧ»), και ιδίως τα άρθρα 98 και 101,
   Εκτιμώντας τα ακόλουθα:
   
               (1)
            
            
               Η απόφαση C(2014) 462 της Επιτροπής, της 3ης Φεβρουαρίου 2014, σχετικά με τη σύσταση ομάδας ευρωπαϊκών ρυθμιστικών αρχών για τις υπηρεσίες οπτικοακουστικών μέσων, πρέπει να ενσωματωθεί στη συμφωνία για τον ΕΟΧ.
            
         
               (2)
            
            
               Για την ορθή εφαρμογή της, το πρωτόκολλο 37 της συμφωνίας για τον ΕΟΧ πρέπει να επεκταθεί ώστε να συμπεριλάβει την ομάδα ευρωπαϊκών ρυθμιστικών αρχών για τις υπηρεσίες οπτικοακουστικών μέσων που συστάθηκε με την απόφαση C(2014) 462 της Επιτροπής, το δε παράρτημα XI πρέπει να τροποποιηθεί προκειμένου να προσδιοριστούν οι διαδικασίες σύνδεσης με την εν λόγω ομάδα.
            
         
               (3)
            
            
               Το παράρτημα XI και το πρωτόκολλο 37 της συμφωνίας για τον ΕΟΧ πρέπει, επομένως, να τροποποιηθούν αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Μετά το σημείο 5ιζ (οδηγία 98/84/ΕΚ του Ευρωπαϊκού Κοινοβουλίου και του Συμβουλίου) του παραρτήματος XI της συμφωνίας για τον ΕΟΧ, παρεμβάλλεται το ακόλουθο σημείο:
   
      
                  «5ιη.
               
               
                  
                     C(2014) 462: Απόφαση C(2014)462 της Επιτροπής, της 3ης Φεβρουαρίου 2014, σχετικά με τη σύσταση ομάδας ευρωπαϊκών ρυθμιστικών αρχών για τις υπηρεσίες οπτικοακουστικών μέσων.
                  Για τους σκοπούς της εν λόγω συμφωνίας, οι διατάξεις της απόφασης προσαρμόζονται ως εξής:
                  Στο άρθρο 4 παράγραφος 1, η φράση “και εκπρόσωπος της Εποπτεύουσας Αρχής της ΕΖΕΣ” προστίθεται μετά τη λέξη “Επιτροπή”.
                  Λεπτομέρειες συμμετοχής των κρατών της ΕΖΕΣ σύμφωνα με το άρθρο 101 της συμφωνίας:
                  Τα κράτη της ΕΖΕΣ συμμετέχουν πλήρως στις εργασίες της ομάδας ευρωπαϊκών ρυθμιστικών αρχών για τις υπηρεσίες οπτικοακουστικών μέσων, χωρίς να διαθέτουν δικαίωμα ψήφου.»
               
            
   Άρθρο 2
   Το ακόλουθο σημείο παρεμβάλλεται μετά το σημείο 38 του πρωτοκόλλου 37 της συμφωνίας για τον ΕΟΧ:
   
      
                  «39.
               
               
                  Η ομάδα ευρωπαϊκών ρυθμιστικών αρχών για τις υπηρεσίες οπτικοακουστικών μέσων [απόφαση C(2014) 462 της Επιτροπής, της 3ης Φεβρουαρίου 2014, σχετικά με τη σύσταση ομάδας ευρωπαϊκών ρυθμιστικών αρχών για τις υπηρεσίες οπτικοακουστικών μέσων].».
               
            
   Άρθρο 3
   Τα κείμενα της απόφασης C(2014) 462 της Επιτροπής στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 4
   Η παρούσα απόφαση αρχίζει να ισχύει στις 26 Σεπτεμβρίου 2014, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (1).
   Άρθρο 5
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 25 Σεπτεμβρίου 2014.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Kurt JÄGER
      
   
   
      (1)  Δεν έχουν αναφερθεί συνταγματικές απαιτήσεις.